На основу члана 4. Правилника о наградама у области науке у Босни и Херцеговини за успјехе на међународном плану („Службени гласник БиХ“, број 75/23) Министарство цивилних послова Босне и Херцеговине, објављује

**К о н к у р с**

**за додјелу Награде у области науке у Босни и Херцеговини за успјехе на међународном плану за 2023. годину**

**I Предмет конкурса**

Предмет конкурса је додјела Награде у области науке у Босни и Херцеговини за успјехе на

међународном плану за 2023. годину (у даљем тексту: Награда за науку).

**II Средства**

Висина новчане Награде за науку износи десет просјечних плата у Босни и Херцеговини из претходне године.

Награда за науку додјељује се у облику плакете и новчане награде.

Награда за науку додјељује се једном годишње.

Награда за науку се може кандидату додијелити само једном.

**III Приједлог за додјелу Награде за науку**

Право да поднесу приједлог за додјелу Награде за науку имају: академије наука и умјетности, универзитети, научноистраживачки институти као и појединци, преко министарстава надлежних за науку и Владе Брчко дистрикта Босне и Херцеговине.

Један предлагач може доставити приједлог само једног кандидата.

Приједлог за додјелу Награде за науку доставља се са писаним образложењем министарствима надлежним за науку и Влади Брчко дистрикта Босне и Херцеговине, који исте просљеђују Министарству цивилних послова Босне и Херцеговине.

**IV Потребна документација**

Уз писано образложење достављају се сљедећи документи:

1. попуњен, потписан и овјерен апликациони образац (Прилог)
2. биографија кандидата,

ц)  увјерење о држављанству кандидата,

д) податке о дјелатности кандидата и остварењима и достигнућима у науци и истраживању на међународном плану.

Уз приједлог, предлагач доставља оригинале или овјерене копије докумената из којих се видe

постигнути резултати.

Приједлог се неће узети у разматрање ако:

а)      документација није потпуна,

б)      приједлог нема образложења,

ц)      предлагач достави приједлог за више кандидата.

**V Критеријуми за вредновање пристиглих приједлога**

Награда за науку додјељује се научном раднику држављанину Босне и Херцеговине из Босне и Херцеговине за изузетно успјешан рад у области науке и изузетно остварени резултат/е на међународном плану, при чему се узима у обзир изузетно научно остварење, те допринос развоју и популаризацији науке и промовисању Босне и Херцеговине на међународном плану.

Приликом разматрања пристиглих приједлога, а у складу са Упутством о методолошком оквиру и принципима за израду правилника о минималним условима за избор у научна звања („Службени гласник БиХ“, број 47/12), вредноваће се:

1. монографије, монографске студије, тематски зборници, лексикографске и картографске публикације међународног значаја,

б) радови објављени у научним часописима међународног значаја,

ц) зборници међународних научних скупова,

д) патенти, ауторске изложбе, руковођење пројектима, менторство (на међународном

нивоу).

**VI Поступак додјеле Награде за науку**

Министарство објављује конкурс за додјелу Награде за науку.

Савјет за науку Босне и Херцеговине (у даљем тексту: Савјет) утврђује коначан приједлог за додјелу Награде за науку.

Рјешење о додјели Награде за науку доноси министрица цивилних послова на основу коначног приједлога Савјета.

**VII Рокови**

Јавни конкурс остаје отворен 30 дана од дана посљедње објаве.

Након истека рока приједлози се неће разматрати.

**VIII Начин достављања:**

**Министарства надлежна за науку у Босни и Херцеговини и Влада Брчко дистрикта Босне и Херцеговине наведену документацију достављају у затвореној коверти, на начин како је то горе наведено,  ИСКЉУЧИВО ПУТЕМ ПОШТЕ Министарству цивилних послова Босне и Херцеговине, са назнаком:**

**Јавни конкурс**

**за додјелу Награде у области науке у Босни и Херцеговини за успјехе на међународном плану за 2023. годину**

**Министарство цивилних послова,**

**Трг БиХ 1, 71 000 Сарајево**

**Прилог- Апликациони образац**